న్యూఢిల్లీ, అక్టోబరు  31: సంకుచిత జాతీయతావాదంతో భారతదేశాన్ని విభజిస్తున్నారని.. చీకటి శక్తులు దేశాన్ని కబళించేందుకు ప్రయత్నిస్తున్నాయని కాంగ్రెస్ అధినేత్రి సోనియా గాంధీ ధ్వజమెత్తారు. మంగళవారం ఇక్కడ జరిగిన ‘ఇందిరాగాంధీ జాతీయ సమగ్రత పురస్కార ప్రదానం’  కార్యక్రమంలో ఆమె ప్రసంగ ప్రతిని ఆమె తరఫున కాంగ్రెస్ ఉపాధ్యక్షుడు, ఆమె కుమారుడు  రాహుల్గాంధీ చదివి వినిపించారు. కేంద్రంలో ఉన్న ఎన్డీయే సర్కారు తప్పుడు, అశాస్త్రీయ ఆలోచనలను ప్రజలపై రుద్దుతూ చరిత్రను తిరగరాస్తోందని.. స్వతంత్ర ఆలోచనలను అణచివేస్తోందని సోనియా అందులో దుయ్యబట్టారు. ఇందిరాగాంధీ ప్రవచించిన జాతీయ సమగ్రత నాటి కన్నా నేడే ఎక్కువగా అవసరమని అభిప్రాయపడ్డారు. ‘‘మన దేశాన్ని కబళించజూస్తున్న చీకటి శక్తులకు వ్యతిరేకంగా.. ఇందిరాగాంధీ తరహాలో నిర్భీతితో, రాజీ లేని పోరు సాగించాలని ఈ అవార్డు మనకు సూచిస్తున్నది’’ అని ఆమె పేర్కొన్నారు. ఇటీవలికాలంలో పెరిగిపోతున్న అసహనం.. ఇందిర కలలుగన్న భారతదేశ భావనను ప్రశ్నార్థకం చేస్తోందని ఆవేదన వెలిబుచ్చారు. ఇందిరాగాంధీ ఎప్పుడూ ఎవరి గురించి అయినాగానీ వారి మతం ఆధారంగా ఒక నిర్ణయానికి వచ్చేవారు కాదని.. ఆపరేషన్ బ్లూస్టార్ తర్వాత తన సిక్కు అంగరక్షకులను మార్చాలన్న సూచనలను తిరస్కరించడమే అందుకు నిదర్శనమని సోనియా గుర్తుచేశారు. కాగా, ఈ కార్యక్రమంలో ఇందిరాగాంధీ జాతీయ సమగ్రత పురస్కారాన్ని కర్ణాటక సంగీత విద్వాంసుడు టీఎం కృష్ణకు అందజేశారు.
newdhilly, aktobaru  31: sankuchita jaatiiyataavaadamtoe bhaaratadesaanni vibhajistunnaarani.. cheekati saktulu deshaanni kabalinchenduku prayatnistunnaayani congress adhinetri sonia gaandhi dhvajamettaaru. mangalavaaram ikkada jarigina ‘indiraagaandhii jaateeya samagrata puraskara pradaanam’  kaaryakramamlo aame prasanga pratini aame tarafuna congress upaadhyakshudu, aame kumarudu  rahulgandhi chadivi vinipinchaaru. kendramlo unna endeeye sarkaaru tappudu, asaastriiya aalochanalanu prajalapai ruddutuu charitranu tiragarastondani.. swatantra aalochanalanu anachivestondani sonia andulo duyyabattaaru. indiraagaandhii pravachinchina jaateeya samagrata naati kanna nede ekkuvagaa avasaramani abhipraayapaddaaru. ‘‘mana deshaanni kabalinchajuustunna cheekati saktulaku vyatirekamgaa.. indiraagaandhii tarahaalo nirbheetitoe, raji laeni poru saaginchaalani ee avaardu manaku suuchistunnadi’’ ani aame perkonnaru. itiivalikaalamlo perigipotunna asahanam.. indira kalaluganna bharatadesa bhavananu prasnaarthakam chestondani aavedana velibuchaaru. indiraagaandhii eppuduu evari gurinchi ayinagani vaari matham aadhaaramgaa oka nirnayaaniki vachevaaru kaadani.. aperation bluestar tarvaata tana sikku angarakshakulanu maarchaalanna suuchanalanu tiraskarinchadame anduku nidarsanamani sonia gurtuchesaaru. kaga, ee kaaryakramamlo indiraagaandhii jaateeya samagrata puraskaaraanni karnaataka sangeeta vidvaamsudu tm krushnaku andajesaaru.